شەفەق
نیوز/ ٣٥ کەس گیانیان لەدەسدان، و نزیکەی ٤٥ کەسیش لە ئاگر ناو کلیسەی ئەبو سێفەین
لەناوچەی ئەمبابە لە وڵات میسر زەخمدار بوین، وەگەرد تەقەلایگ لەلایەن پیاوەیل مقەیەتیکردن
شارەگە ئەرا کپەوکردن ئاگرەگە.
رۆیتەرز
وت: ئاگرەگە بویە هووکار کوشیان ٣٥ کەس لەلای کەمەو و ٤٥ زەخمدار.
لە هویردەکارەیل،
وەڕێەوبەرایەتی ئاسایش جیزە ئاگادارییگ لە ئاگر ناو کلیسەی ئەبو سێفەین لەناوچەی
ئەمبابە وەرگرد، و پیاوەیل مقەیەتیکردن شارەگە ئەرا شوین رویداوەگە کلکرد، ودەرکەفت
ک کلیسەگە ئاگر گردیە.
هەرلیوا،
ماشینەیل فریاکەفتن روی وەرەو شوینەگە کرد تا زەخمدارەیل بڕەسنە خەسخانە.
وەزارەت
تەندروسی میسر وت: ٥٥ زەخمدار لە ئاگر کلیسەگە ئەرا خەسەخانەیل هاوریان، و دیرن هەژمار
مردگەیل کەن.
حوسام
عەبدولغەفار قسەکەر فەرمی وەزارەت تەندروسی میسر وت: ٣٠ ماشین ئەرا بردن زەخمدارەیل
وەرەو خەسەخانە کلکریا.
وتیش:
گشت زەخمدارەیل ئەرا خەسخانەی گشتی ئەمبابە، وخەسەخانەی عەجوزە بریان.
